 Wasiirka wasaaradda shaqogalinta, arrimaha Bulshada iyo qoyska oo madashaasi ka hadashay ayaa bulshada Somaliland ku boorisay inay ka qayb qaataan taakuleynta dadka duufaanadu saameeyeen, waxaanay tidhi Duufaanada ku dhuftay Xeebaha Somaliland oo ay dadkii, beerihii iyo xoolihiiba wada dageen oo ay lama degaanka isku bedeleen, waxaanan rajaynayaa arintaasi sida ugu haboon aynu uga gurman doono haddii ALLE ka dhigo, waxaan marka hore si gaar ah ugu mahadnaqayaa ardeyda Jaamacadda Gollis iyo shaqaaleweynaha wasaaradda shaqogalinta, arrimaha bulshada iyo qoyska oo alaabahan aad aragteen iyagu ka gurmaday oo guryahoodii ka soo ururiyey. 